Príloha č. 2

Návrhový list č. 2

štátnej objednávky výskumu a vývoja od roku 2004

1. Názov | Vývoj nástrojov GIS na poskytovanie jednotných lokalizačných informácií  s rešpektovaním európskych štandardov
2. Charakteristika | Vývoj nástrojov tvorby a poskytovania lokalizačných informácií zo Základnej bázy geografického informačného systému (ZB GIS) v súlade s cieľmi pracovnej skupiny pre GIS v štátnej správe pri Rade vlády SR pre informatiku, s Koncepciou výskumu a vývoja v pôsobnosti ÚGKK SR do roku 2005, Koncepciou tvorby, aktualizácie a správy základnej bázy geografického informačného systému do roku 2005, Koncepciou rozvoja katastra nehnuteľností do roku 2005 a Koncepciou rozvoja geodetických základov Slovenska na roky 2001-2005.

3. Ciele

Hlavným cieľom je postupné vybudovanie homogénneho systému garantovaných aktuálnych lokalizačných priestorových informácií z celého územia SR, nie starších ako 5 rokov, doplnených georeferencovanou ortofotomapou, slúžiacich odvetvovým informačným systémom ŠIS, t. j. životnému prostrediu, potrebám lesného, vodného hospodárstva, pôdohospodárstva, dopravy, spojov, energetiky a ďalším.
Prínosy:
Spoločenským prínosom a prínosom s ohľadom na integračné snahy SR do EÚ bude  aj prevod údajov do súradnicového systému ETRS89 (Európsky terestrický referenčný systém) a výškového systému EVRS (Európsky výškový referenčný systém). Na žiadosť EC prijala IAG (Medzinárodná asociácia geodetov - jej subkomisia pre Európu) rezolúciu č.5, ktorou odporučila prijať Európsky referenčný priestorový systém. 
Ekonomickým prínosom riešenia bude úspora prostriedkov vynakladaných jednotlivými rezortmi na získavanie rovnakých, mnohokrát neaktuálnych (vektorizáciou starých mapových podkladov) lokalizačných informácií rôznorodej kvality. Údaje budú spĺňať parametre pre okamžité využitie a potreby Integrovaného administratívneho kontrolného systému (IACS), a tak prispejú k zabezpečeniu možnosti čerpania podpôr z EAGGF.  Časť údajov vyhovujúcich potrebám Vojenského informačného systému o území (VISÚ) bude poskytnutá Armáde SR .

4. Doba riešenia

Začiatok riešenia :     01/2004
Ukončenie riešenia :  12/2005

5. Náklady na riešenie |
Rok riešenia ŠO | 2004 | 2005 | 2006 | 2007 | Spolu

Navrhovaný objem prostriedkov ŠR
(v tis. Sk)

2 600

3 100

-

-

5 700

Predpokladaný objem prostriedkov z iných zdrojov
(v tis. Sk)

-

-

-

-

-